Safari mbaya
Language: Swahili | Genre: Creative_writing

SAFARI MBAYA.

Tsavo ni mbuga ya wanyama inayopatikana sehemu za Athi. Mbuga hii
inapakana na mbuga ya Serengeti kule Tanzania. Mbuga hii ina wanyama
aina ainati. Si mboga si ndovu. Kwa kweli ni kivutio poa cha watalii.
Tsavo huvutia watalii wakati ambopo nyumbu wanapovuka kutoka kutoka
Tanzania kuingia Kenya. Hili ni tukio ambalo hufanyika baada ya kipindi
kirefu na hutokea tu mara moja mwakani. Wanyama hao hutoka Tanzania na
kuingia Kenya wakati chakula kule Tanzania kinakuwa kigumu kupata. Yaani
wakati wa ukame. Hiyo ndio tu hadithi tulikuwa tunazo nasi pia kama
wanakidato cha pili tulikuwa na hamu ya kufika huko.

Siku yenyewe ilipofika hatukuwa kuwa na budi kuilaki. Tuliilaki kwa
mikono yote miwili. Mandalizi yalikuwa yamekamilika. Shule yetu haikuwa
na basi yao binafsi na ilitulazima tuazime basi jirani. Siku yenyewe
tuliamshwa na henezi tamu tamu za nyuni waliokuwa wakizighani huku na
kuongoaongoa henezi zao kuashiria siku mpya. Nilijua kwamba siku ambayo
tulikuwa tumeingojea hatimaye ilifika. Niliamka na kuvalia sare zangu za
shule. Nilienda jikonini nilipompata mnuna wangu ashaandaa kiamsha
kinywa. Nilikivamia kwa haraka mithili ya nzige wavamiavyo shamba la
mihogo. Nilijua kwamba ningekawia kidogo ningepata basi limeondoka. Mama
alinipa senti kadhaa kisha mimi nikaelekea shuleni.

Njiani nilikutana na rafiki yangu Karma ambaye pia alikuwa mojawapo wa
wanaojiandaa kwa safari. Tulitembea naye haraka ungedhani tulikuwa
tunafukuza duma. Tulifika shuleni na muda mchache basi liliwasili.
Wanafunzi walianza kumimina ndani. Walimu wetu wa somo la Jografia pia
walikuwepo. Wote walipoingia, dereva wetu aliweza kung'oa nanga. Hiyo
ilikuwa baada ya Rebeka tueka mbele ya Maulana huku akitutakia safari
njema.

Njiani tuliweza kuona mengi. Kalume ambaye hakuwa mzoefu wa kutembea
sana alishangaa kuona majengo marefu. "Lo! Jengo hilo ni mrefu sana?"
Alishangaa na kuuliza. Watu wakaanza kumcheka na kuuliza kwani huyu
ametoka wapi. Mimi sikuweza kushangaa sana kwani nilielewa fika kwamba
kutembea kwingi ndio kuona mengi na yeye kwa kutokutembea sana basi
hakuwa hajui mengi.

Baada ya safari ndefu ya kusimama na kuendelea tulifika Nairobi. Viziwi
husema Nairobi ni jiji la pendera mingi. Tuliekezwa hoteli moja ili
tupate chakula cha mshindio. Wenzetu walikuwa wamechoka hoi bin tik
kwasababu ya safari ndefu. Hotelini tulikaa na mwalimu wet kuagiza
chakula. Lo chakula kilifika na kilinukia kama ua la waridi. Aisee!
Chakula hicho kilikuwa kitamu asali ya malkia nyuki kando. Wanafunzi
walilamba hadi viwiko vya mkono. Tuliweza kukaa hotelini kwa muda wa
nusu saa.

Tulipokuwa garini tulianza gumzo na rafiki yangu. "Mbona siku hizi
wasichana wengi wanaavya mimba?" Swali hili lilinituma kufikiria sana.
Kwa kweli nilikuwa nimesikia hadithi hizi za kuavya mimba kutoka kwa
kaka yangu ambaye yuko chuoni. Alinieleza kwamba huwa inasikitisha kuona
vijusi kwenye karatasi za plastiki. Huwa wanatupwa pipani kwasababu eti
huko chuoni hamna vyoo za mashimo. Nilimpomsaili kaka yangu mbona huwa
wanafanya hivyo, jibu lilikuwa kwamba huenda kuna vijisababu kadhaa.

Asilimia sabini ya watoto wanaokuja vyuoni wao hutoka katika familia
maskini. Hii ni ukweli kwani ni wazi kwamba wale watoto maskini ndio
wanaofuzu mitihani mara kwa mara. Wanapofika shuleni, kwasababu ya
umaskini wao, utapata kwamba wanajiingiza katika maneno ya kimapenzi.
Unapata wao wanajiingiza katika mambo haya ya kimapenzi. Wanapofanya
hivo ndipo basi ujauzito ndio huo. Kwa kuwa ni kitu haukutarajia,
unapata ya kwamba wanataka kutoa. Hapo mimi hushangaa. Mbona wafanyie
kitu ambacho hakina hatia mambo kama hayo. Tunaona kwamba kupitia
umaskini wasichana huavya mimba.

Jambo jingine ambalo huchangia kuavya mimba ni aibu. Wasicha wengi
hujiuliza sasa nyumbani watanionaje na hii mimba? Wengine husema
marafiki wangu watanidharau. Hiki kina nikumbusha giza cha rafiki yangu
wa karibu sana Waridi. Waridi alitoka katika familia ya chini kidogo.
Alikuwa mtoto wa pekee aliyekuwa amejiunga na chuo kikuu. Mama yake
alikuwa amempenda sana. Siku moja Waridi alipata ujauzito. Jambo hili
lilimfanya kuanza kufikiria ni jinsi gani atafanya. Nyumbani akimjuza
mama atapigwa kama mbwa aliyepatikana msikitini. Akiwaambia wavyele wake
watamwambia mama yake. Basi siku moja aliamua kunipigia simu. Ulikuwa ni
mwendo wa saa nane hivi mchana. Simu hiyo ilinipata nikiwa njia nikienda
nyumbani. Hii ni baada ya kuwa na sabato. Mimi hushiriki Jumamosi. Watu
wengi hutukejeli kwamba watu ambao hushiriki sabato huwa tumeringa.
Sijui ni nani walioringa hivyo basi kufanya wanasabato wote kusema
kwamba wao huwa wanaringa. Utafiti utakapofanywa basi tutapata kung'amua
jambo hili.

Basi nilipokea simu yake waridi. "Hello, mambo Waridi?" Nilimsalimu.
"Mimi niko salama labda wewe. Ningependa msaada wako". Waridi aliendelea
huku akiwa mwingi wa huzuni. Alionekama kama mwenye shaka na wasiwasi
mwingi. Hakuwa anasikika vyema. Sauti yake ilikuwa imenyong'onyea. Basi
akaendelea. " Rafiki yangu nina shida kubwa mno." Nikikuwa na hamu ya
kusikia ni shida gani hiyo. Basi alinieleza kwamba yeye anaujauzito na
hajui ni jinsi gani atampa mamake habari hii ya tanzia. Alisema kwamba
mamake akisikia hiyo habari huenda akampiga na hata kumwua. Kwani mamake
ni simba marara. Nilianza kupiga akili. Nilijaribu kutoa ushauri wangu
lakini aliona kwamba mamake bado atajua. Nilimwambia tena ambie rafiki
ya mamake naye rafiki ya mama aje amweleze mama. Akasema hiyo bado tu
atachapwa. Nikamshauri labda atumie wachungaji. Hao watamsaidia kueleza
mamake ili aelewe. Bado Waridi alikataa. Nikashindwa ni nini mbaya hapa?
Tulijaribu kuongea naye lakini jawabu la tatizo hilo hatukuweza
kung'amua.

Ndipo basi nilikuja na suluhisho. Nikamshauri kwamba mamake akipata
habari kama yuko na yeye huko, atampiga na kumwua. Basi nikakuja na
mapendekezo. Nikamwambia kwamba kwa sasa mimi niko mbali. Lakini naomba
afungashe safari aelekee kwa Binamu wangu. Binamu wangu alikuwa akiishi
mtaa wa Majuto. Basi akaona hilo ni wazo nzuri. Yeye akafungasha safari
na kuelekea huko Majuto. Aliondoka mapema sana. Alinipigia simu mwendo
wa saa kumi alfajiri. Basi akaniambia kuwa akiondoka ni mimi wa kumpa
taarifa hizo mama. Basi kwa kuwa mimi nilikuwa na mjasiri sikuogopa
kuongea na mamake. Mwendo wa saa mbili hivi alikuwa amefika mtaa wa
Majuto. Lengo lake kuu ni mimi kumwambia mamake habari hizo kama yeye
hayuko. Basi mimi nilichukua hatua na kumwambia kabla sijafanya hivyo
anipe nambari ya ule aliyehusika na ujauzito ule. Kwa kuwa alikuwa kwa
shida, hakusita. Alinitumia nambari ya kijana huyo. Jina lake Jiperaha.
Basi Waridi alinisisitiza nimpigie mamake simu ili asiingie na wasiwasi.

Nilichukua simu yangu aina ya 'Tecno' na kubofwa vidude. Simu ilianza
kugereza mara hiyo hiyo. "Hello mama? Habari ya asubuhi?" Nilimwuliza
mamake Waridi. Kisha mamake waridi akanijibu niko salama labda wewe.
Tukaendelea na gumzo. Mimi naitwa Mbarua kutoka huku Malavidavi.
Ninakupigia hii simu kwa kueleza kuhusu binti wako. Nikamwambia mama
yule. Mama akanijibu unaujua kwanza Waridi tunavyoongea hivu hayuko.
Aliondoka asubuhi bila kusema kitu. Isitoshe simu yake imezimwa.
Nikamweleza mama kuwa Waridi yuko salama lakini kuna kitu kimefanya
akimbie nyumbani. Alikimbia nyumbani kwa kuwa wewe ni mkali hangekujuza
kama uko hapo karibu na yeye. Mama alikuwa na ari ya kujua ni nini hicho
haswa.

Nilifunguka moyo na kumwambia hadithi yenyewe. Mamake Waridi alianza
kulia. Alilia na kutokwa machozi kama ganjo livujalo wakati wa masika.
Aliniambia sitaki kumwona huyo mtoto tena. Aende akienda huko. Mimi
simtambui. Nishamtoa kwa hesabu ya watoto wangu. Mama alinieleza kwa
hasira. Niliendelea kumshauri kwa siku kadhaa. Hatimaye alikubali ombi
langu. Lakini akanieleza kwamba atamtia aibu. Hivyo basi akanishauri
nimwambie aavye mimba. Nilijaribu kumshauri lakini akasema la hasha.
Lazima atoe mimba ndipo nimruhusu hapa. Lisilobudi hupiti. Nilimwambia
jambo hilo Waridi. Naye Waridi akakubaliana na jambo hilo. Hii tu ni
kueleza kwamba ni ukweli aibu hufanya watu kuavya mimba.

Jambo jingine ni kuendelea na masomo. Watu hutoa mimba ili wapate nafasi
ya kuendelea na masomo yao bila tatizo. Ndio maana utaona kwa wingi
wasichana wengi wanaotoa mimba ni wa shule. Takwimu zinaonyesha kwamba
asilimia ya wasichana wanotoa mimba kwa wale wako shule ni themanini.
Asilimia chache tu ndio inayoonyesha wale ambao labda wameshauriwa na
wahudumu wa afya.

Tuliliga hadithi yetu hadi karibu tujisahau. Tulijipata tuko Maumau
huko. Tulikuwa tunakaribia kufika kule tulipokuwa tukienda. Ulikuwa
umbali sana. Ghafla tu tulipopita matuta ya barabara, gari fulani la
abiria lilitupita. Lilikuwa likienda kwa mwendo wa kasi. Sijui walikuwa
wanenda wapi. Walikuwa wamejaza abiria hadi pomoni. Walikuwa kiasi cha
kuwatapiga wengine. Alipita maafisa wa polisi bila yao kuwasimamisha.
Sijui waliwapa polisi hongo. Kwa kuwa sisi tulikuwa kwa gari la shule
hatukusimama. Tulikuja kupita gari hilo. Tuliacha kwa umbali tena sana.
Utingo wa daladala hilo walikuwa wakiongea na polisi wa trafiki. Labda
kwa kuendesha haraka.

Baada ya dakika kumi na tano hivi, nilisikia breki za gari. Lo! Lilikuwa
gari hilo. Lilikuwa limegonga basi letu kwa nyuma. Lilibingirika na
kuanguka. Basi letu lilipata majeraha kidogo tu. Abiria kutoka kwenye
daladala hilo hawakuwa wa uji wala maji. Hatukuwa na kufanya ila
kusimamisha safari yetu. Tulipenduka na kurejea nyumbani huku tukiwa
tumekasirika. Tulijaribu kuuliza mbona tusiendelee na safari yetu.
Walitueleza kwamba gari letu lilikuwa bovu na halingeweza kuendelea na
safari. Tulikubaliana kwa hayo yote ila shingo upande. Tulihuzunika mno.
Kwa kweli ilikuwa safari ya ajabu.